Simon Eder

Simon Eder (sündinud 23. veebruaril 1983 Zell am Sees) on Austria laskesuusataja.

Eder hakkas laskesuusatamist treenima 1995. aastal. Juunioride maailmameistrivõistlustel tuli ta 2002. aastal juunioride maailmameistriks 15 km eraldisstardiga sõidus ja 2004. aastal sai pronksmedali 10 km sprindis. 

Täiskasvanute maailmameistrivõistlustel osales ta esimest korda 2007. aasta MM-il Anterselvas, kus ta sai teatesõidus kuuenda koha. 2008. aasta maailmameistrivõistlustel Östersundis oli ta teatesõidus neljas ja 15 km ühisstardiga sõidus viieteistkümnes. 2009. aasta MM-il Pyeongchangis suusatas Eder teist vahetust pronksmedali võitnud Austria teatemeeskonnas. Individuaalselt sai ta nii sprindis kui ka ühisstardiga sõidus 8. koha ja jälitussõidus 14. koha.
 
Maailma karikavõistlustel osales Eder esimest korda 18. jaanuaril 2003 Ruhpoldingis 10 km sprindis. Esimesed MK-etapi punktid sai ta 2006. aastal Hochfilzenis, kui oli sprindis 22. Esimest korda jõudis ta kolme parema hulka 24. jaanuaril 2009 Anterselvas, kui oli teine 12,5 km jälitussõidus. Samal aastal hooaja viimasel MK-etapil 29. märtsil Hantõ-Mansiiskis sai ta esimese võidu 15 km ühisstardiga sõidus.

Saavutused

Olümpiamängudel 

 2014  Sotšis
  pronksmedal 4×7,5 km teatesõidus

Maailmameistrivõistlustel 

 2009  Pyeongchangis
  hõbemedal 4×7,5 km teatesõidus

Juunioride maailmameistrivõistlustel 

 2002  Ridnaunis 
  juunioride maailmameister 15 km eraldistardiga sõidus 
 2004  Haute Mauriennes
  pronksmedal 10 km sprindis

Juunioride Euroopa meistrivõistlustel 

 2003  Forni Avoltris
  Euroopa meister 10 km sprindis
  hõbemedal 12,5 km jälitussõidus

Maailma karikavõistlustel

Maailma karikavõistluste etapivõidud

Simon Eder on osalenud 67 maailma karikavõistluste etapil (seisuga 1. jaanuar 2010) ja jõudnud poodiumile 7. korral, millest üks kord kõige kõrgemale astmele.

Välislingid 

 

Austria laskesuusatajad
Sündinud 1983